Augustus | 2014 | rondomtaliedraai
Posted on Augustus 29, 2014 by rondomtaliedraai
Die winterwind loei om die hoeke … die stof wolke dwarrel – die asblik het uit my agterstoepie gewaai en ek moes agter die goedjies aanhol. My verkoue is egter beter (dankie tog)
Hoop jy het ‘n heerlike naweek. Dankie vir die deelneem/inloer.
Die week gebruik ek die pragtige foto’s van Frans de Waal
Ek verstaan dit glad nie!
Posted on Augustus 26, 2014 by rondomtaliedraai
Waarom kies Fliek resensente om die treurigste flieks in tydskrifte te plaas. Die week word die fliek Sex Tapes in die Huisgenoot geresenseer deur Leon van Nierob Hy raai lesers sterk aan om die fliek nie te gaan kyk nie. Waarom dan nie liewer ‘n ander een resenseer wat meer in mense se smaak sal val nie?
Mnr Google gee ‘n langerige lys van flieks wat tans vertoon word? Waarom dan nie ‘n beter kieuse maak of is dit maar net om die spasie in die tydskrif te vul? Dis vir my so onproduktief!
Miskien moet ons liewer maar bietjie glimlag…
Posted on Augustus 24, 2014 by rondomtaliedraai
My stoepie het die week sy TV debuut gemaak. Omdat ons die eerste inwoners van die Landgoed is, dink al wat leef en beef dat ons vreeslik gevlei moet voel om in al wat ‘n koerant of op elke hoek en staat te verskyn. Toe nou nie. Ons voel as dit gaan oor ‘n fondsinsameling is dit dalk iets om te oorweeg, maar andersins word ons net gebruik vir goedkoop promasiemateriaal. Al wie daardeur verryk word is die ontwikkelaars en eiendomsagente.
Verlede week het die TV span van Kyknet se Ontbytsake hier deur gewoerts-warts en ek het gesorg dat ek rustig by ‘n vriendin koffie drink. Kyknet het darem ‘n dankie-brief gestuur, maar van die ontwikkelaars hoor mens niks. Al die insetsels is egter niks anders as advertensies nie en dit het hulle aanmekaar gesit met ‘n foto’tjie van die die museum en die wildtuintjie in die dorp. Aan die ander kant wat weet ek nou… grinnik net dat die tafeldoekie maar erg skeef hang!
Posted on Augustus 22, 2014 by rondomtaliedraai
Vandag waai die Bosveld heeltemal weg… dis ‘n stormwind! Dankie vir die inloer/deelneem. Die foto’s is nie my eie nie en is van die internet versamel.
Hoop jy het ‘n lekker naweek!
Posted on Augustus 20, 2014 by rondomtaliedraai
Is daar ‘n plek waar ek al die pop up advertensies kan afsit. Dit maak my mal en dit maak my rekenaar so stadig dat ek maklik twee keer per dag moet reset. Soms terwyl ek lees aan jou blog pop die ding op en as ek dit toemaak maak ek sommer jou blog ook toe … ek is meer as ooit gefrustreerd. Ek het nou twee keer Firefox uninstall en gelukkig my soek funksie terug maar die pop-ups is meer as ooit!
Die een se dood, is die ander se brood.
Posted on Augustus 18, 2014 by rondomtaliedraai
Hier op die platteland is dit ‘n groot gebeurtenis as daar ‘n nuwe winkel oop maak, maar ‘n nuwe Mall het die mense in rep en roer en hulle ry van die naburige dorp om die nuwe geboorte te besigtig. Die kasregisters klingel en die karre en bakkies word gelaai.
Saterdag besoek ek ‘n vriendin toe die nuwe Chinese Mall wat hier oopgemaak het. Sjeezzzz soveel van kleurvolle goedjies het jy nog nie beleef nie. BAAAAAIIIIEEEE handsakke en komberse en dit lyk na ‘n groot Crazy Store! Ek het darem ‘n paar lekker kopies gemaak.
Gemmer tee teen R10 goedkoper.
Rolletjie lint vir kaartjies R8 en R10 ‘n rolletjie
‘n Pak besonderse bruin kartonne.
Lekker groot mooi geskenksakke teen R5.50 een Spotgoedkoop!
Ons het net besluit dat partytjie plekke en ander winkels beslis ‘n knou gaan kry met die nuweling in die dorp.
Posted on Augustus 15, 2014 by rondomtaliedraai
As mens weer sien is dit sowaar weer Vrydag. Dis heerlike sonskyn dae hier in die Bosveld. Dankie vir die inloer of/en deelneem. Jy kikker altyd my naweek op.
Alle foto’s is van Pinteress geleen
Eerlikheid en gewete
Al wat mens met met oneerlikheid bereik dat niemand jou wil glo wanneer jy die waarheid praat nie. Aristoteles
Geen eerlike man het nog ooit berou gehad oor sy eerlikheid nie. Duitse Spreekwoord.
Posted on Augustus 12, 2014 by rondomtaliedraai
Baie paaie lei na die land van haat. Jaloesie is die kortste. Woodrow Wilson
Morele verontwaardiging is niks anders as jaloesie met ‘n stralekrans nie HG Wells
Jaloerse mense is lastig vir ander, maar vir hulleself is hulle ondraaglik. William Penn
As enige sonder dodeliker is as jaloesie, is dit om goed te voel omdat ander jaloers is op jou. Richard Armour
Wat dink jy? Wie is gewoonlik meer jaloers – mans of vroue? Hoe jaloers is jy?
Posted on Augustus 10, 2014 by rondomtaliedraai
Ek was lanklaas lus om op ‘n Sondag te kyk wat daar te kope is. Miskien sien jy iets wat jy al lankal na gesoek het, indien nie hoop ek dat dit jou ten minste sal laat glimlag.